Innocentius episcopus servus servorum Dei, dilecto filio Geraldo Molismensi abbati salutem et apostolicam benedictionem. Scire te volumus quod controversiam quae inter te et dilectum filium nostrum Stephanum Reigniacensem abbatem super terra quam Ascelinus tibi vendidit agitatur, venerabilibus fratribus nostris Hugoni Altisiodorensi, Godefrido Lingonensi episcopis et Bernardo Claraevallensi abbati commisimus terminandam. Ideoque quoniam fraternae caritatis vinculum exigit ut fratres nostros tanquam nos ipsos diligamus, per presentia tibi scripta mandamus et mandando praecipimus quatinus cum ab eis fueris evocatus, eorum praesentiam adeas et quod ab ipsis judicio vel concordia super hoc statutum fuerit, recipias et observis. Data Lateranis decimo kalendas Januarii.